آتش فشاں

آتش فشاں  (فارسی سے آتش یعنی آگ اور فشان یعنی اگلنے والا یا برسانے والا۔ عربی: برکان. انگریزی: Volcano) سے مراد ایسا مخروطی پہاڑ جس کا دہانہ قیف نما ہو جس میں سے گرم مادہ نکلتا ہو۔ دہانے سے راستہ بطن ارض میں گہرائی تک جاتا ہو۔ جس کے ذریعے گیس، لاوا اور بھاپ سطح ارض پر برآمد ہوتی ہے۔ آتش فشاں کا پہاڑ ہونا ضروری نہیں۔ 

دراصل وہ نشیب جس سے مادہ نکلتا ہو وہ آتش فشاں کہلاتا ہے اور برآمد شدہ مادے سے مخروطی پہاڑ متشکل ہوتا ہے۔

آتش فشانوں کی اقسام 
آتش فشاں پہاڑوں کی فعالیت کے اعتبار سے تین بڑی اقسام ہیں :
 زندہ آتش فشاں
 خفتہ آتش فشاں
 مردہ آتش فشاں

زندہ آتش فشاں 

وہ آتش فشاں جن میں آتش فشانی کا عمل گاہے بگاہے ہوتا رہتا ہے اور لاوا وغیرہ کا اخراج تھوڑے وقفے سے جاری رہتا ہے اور اس عمل میں طویل عرصہ حائل نہیں رہتا زندہ آتش فشاں کہلاتے ہیں۔ ان میں مادے کے اخراج کی رفتار کم زیادہ ہوتی رہتی ہے۔

خفتہ آتش فشاں 

بعض آتش فشاں خاصے طویل عرصے تک خاموش رہتے ہیں اس کے بعد یکایک آتش فشانی شروع کر دیتے ہیں ان کو خفتہ آتش فشاں کہتے ہیں۔

مردہ آتش فشاں 

ایسے آتش فشاں جن سے کسی زمانے میں آتش فشانی ہوتی تھی مگر اب اس کا کوئی امکان نظر نہیں آتا، یہ آتش فشاں مردہ آتش فشاں کہلاتے ہیں۔

پلیٹ ٹیکٹانکس

دُنیا کے اہم ترین آتش فشاں 
 ویسوویس، اٹلی
 ایٹنا، سسلی، اٹلی
 ماؤنا لوا، ہوائی، ریاستہائے متحدہ امریکا
 اسٹرمبولی، اٹلی
 فیوجی، جاپان
 کوٹوپیکسی، ایکواڈور
 سینٹ ہیلنز، واشنگٹن، ریاستہائے متحدہ امریکا

متعلقہ مضامین 
 حلقہ آتش

حوالہ جات 

آتش فشاں
آتش فشانی تغیرات ارض
آتش فشانی نظام
آتش فشاں بلحاظ حیثیت
ارضیاتی عوامل
ارضیاتی مخاطر
برکانیات
ساخت الطبقات
کامنز زمرہ جس کا ربط ویکی ڈیٹا پر ہے